«Фермерлар.ру» бушлай игъланнар сайты эшли башлады

	Сыер, тирес, бал, ит, кош-корт сатасызмы? Шәл бәйлисез яки трактор ремонтлыйсызмы? Сезгә яңа ачылган fermerlar.ru сайты ярдәм итсен. Бу – бушлай игъланнар тактасы. Регистрация кирәкми. Игъланнар фото белән эленә.	 Фермерлар.ру сайты – рус телендә. Ни өчен? Чөнки Татарстан фермерлары һәм авыл хуҗалыгы тауарлары җитештерүчеләре Чувашия, Киров, Ульян, Башкортстан кебек чиктәш төбәкләр белән тыгыз элемтәдә тора. Киләчәктә бу сайт канатларын бөтен илгә җәер дигән өмет бар.

«Фермерлар.ру» - “Матбугат.ру”ның яңа проекты. “Матбугат.ру”да игълан өстәүчеләргә хезмәттәшлек өчен рәхмәт әйтәбез. “Фермерлар.ру” сайтына да кереп бушлай игълан өстәгез. Бер генә үтенеч – игълан фото белән булсын, ул очракта аны күбрәк кеше күрәчәк.

Дусларыгызга, танышларыгызга әйтегез – интернетта “Фермерлар.ру” ачылды! Журналистлар бу яңалыкны үз матбугат чараларында язып чыкса, рәхмәтле булыр идек. Фото: goldenautumn.ru
  
	---	
Матбугат.ру

	№ --- | 15.10.2012	


